turjo4nis/wikipedia-bn-dump-20250701 huggingface dataset:
গোয়াংজু ফুটবল ক্লাব

গোয়াংজু ফুটবল ক্লাব (, ; সাধারণত গোয়াংজু এফসি এবং সংক্ষেপে গোয়াংজু নামে পরিচিত) হচ্ছে গোয়াংজু ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০১০ সালে প্রতিষ্ঠিত হয়েছে। ১০,০০৭ ধারণক্ষমতাবিশিষ্ট গোয়াংজু ফুটবল স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লি জুং-হিও এবং সভাপতির দায়িত্ব পালন করছেন গোয়াংজুর মেয়র। বর্তমানে দক্ষিণ কোরীয় রক্ষণভাগের খেলোয়াড় আন ইয়াং-কিউ এই ক্লাবের অধিনায়কের দায়িত্ব পালন করছেন। গোয়াংজু হচ্ছে কে লিগ ২-এর বর্তমান চ্যাম্পিয়ন, যারা ২০২২ মৌসুমে ক্লাবের ইতিহাসে ২য় বারের মতো শিরোপা জয়লাভ করেছিল।

ঘরোয়া ফুটবলে, গোয়াংজু এপর্যন্ত ২টি শিরোপা জয়লাভ করেছে।  ইয়ো রোম, লি এউ-দেউম, সং সুং-মিন, ফেলিপে সিলভা এবং কিম হো-নামের মতো খেলোয়াড়গণ গোয়াংজুর জার্সি গায়ে মাঠ কাঁপিয়েছেন।

ইতিহাস
২০১১ মৌসুমে গোয়াংজু প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগে অংশগ্রহণ করতে সক্ষম হয়েছিল। ২০১১ সালের সালের ৫ই মার্চ তারিখে, কে লিগে ক্লাব ইতিহাসে নিজেদের প্রথম ম্যাচে চোই মান-হির অধীনে গোয়াংজু দেগুর বিরুদ্ধে ৩–২ গোলের ব্যবধানে জয়লাভ করেছিল। ২০১১ কে লিগে গোয়াংজু ৯টি জয় এবং ৮টি ড্রয়ে সর্বমোট ৩৫ পয়েন্ট অর্জন করে সামগ্রিক পয়েন্ট তালিকায় ১১তম স্থান অর্জন করেছিল, যেখানে লি সুং-গি ৮টি গোল করে লিগে গোয়াংজুর হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

   

গোয়াংজু ফুটবল ক্লাব
২০১০-এ প্রতিষ্ঠিত ফুটবল ক্লাব
২০১০-এ দক্ষিণ কোরিয়ায় প্রতিষ্ঠিত
দক্ষিণ কোরিয়ার ফুটবল ক্লাব
কে লিগ ১-এর ক্লাব
উহান থ্রি টাউনস ফুটবল ক্লাব

উহান থ্রি টাউনস ফুটবল ক্লাব () হল একটি পেশাদার ফুটবল ক্লাব যেটি বর্তমানে চাইনিজ ফুটবল অ্যাসোসিয়েশন (সিএফএ) এর লাইসেন্সের অধীনে চাইনিজ সুপার লিগে অংশগ্রহণ করে। ক্লাবটি উহান, হুপেইতে অবস্থিত এবং তাদের হোম স্টেডিয়াম হল উহান স্পোর্টস সেন্টার, যেখানে বসার ক্ষমতা ৫৪,০০০।

সাফল্য 
 চাইনিজ সুপার লিগ
 চ্যাম্পিয়ন (১): ২০২২
 চাইনিজ এফএ সুপার কাপ
 চ্যাম্পিয়ন (১): ২০২৩
 চায়না লিগ ওয়ান
 চ্যাম্পিয়ন (১): ২০২১
 চায়না লিগ টু
 চ্যাম্পিয়ন (১): ২০২০

তথ্যসূত্র

বহিঃসংযোগ 
 অফিসিয়াল ওয়েবসাইট  

চীনের ফুটবল ক্লাব
২০১৩-এ প্রতিষ্ঠিত ফুটবল ক্লাব
২০১৩-এ চীনে প্রতিষ্ঠিত
২৪তম বিশ্ব স্কাউট জাম্বুরি

২৪তম বিশ্ব স্কাউট জাম্বুরি এটি ২২ জুলাই থেকে ২ আগস্ট ২০১৯ সাল পর্যন্ত পশ্চিম ভার্জিনিয়ার সামিট বেচটেল ফ্যামিলি ন্যাশনাল স্কাউট রিজার্ভে অনুষ্ঠিত হয়েছিল। আয়োজকদের দায়িত্ব বয় স্কাউটস অফ আমেরিকা স্কাউটস কানাডা এবং অ্যাসোসিয়েশন ডি স্কাউটস ডি মেক্সিকোর মধ্যে ভাগ করা হয়েছিল। থিম ছিল আনলক এ নিউ ওয়ার্ল্ড। ১৫২ দেশ থেকে ৪০,০০০ স্কাউট এবং স্কাউট লিডার  স্কাউট অংশগ্রহণ করেছিল।

তথ্যসূত্ৰ 

বিশ্ব স্কাউট জাম্বুরি
পার্সি টাউ

পার্সি মুজি টাউ (; জন্ম: ১৩ মে ১৯৯৪; পার্সি টাউ নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

পার্সি ২০১৫ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৩২ ম্যাচে ১৩টি গোল করেছেন।

প্রারম্ভিক জীবন
পার্সি মুজি টাউ ১৯৯৪ সালের ১৩ই মে তারিখে দক্ষিণ আফ্রিকার লেডিব্র্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 
 

১৯৯৪-এ জন্ম
জীবিত ব্যক্তি
দক্ষিণ আফ্রিকান ফুটবলার
ফুটবল ফরোয়ার্ড
আল আহলি স্পোর্টিং ক্লাবের খেলোয়াড়
মিশরীয় প্রিমিয়ার লিগের খেলোয়াড়
দক্ষিণ আফ্রিকার আন্তর্জাতিক ফুটবলার
ক্লাব ব্রুজের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
২০১৯ আফ্রিকা কাপ অব নেশন্সের খেলোয়াড়
বেলজীয় প্রো লিগের খেলোয়াড়
ফুটবল উইঙ্গার
দক্ষিণ আফ্রিকান প্রিমিয়ারশিপের খেলোয়াড়
প্রিমিয়ার লিগের খেলোয়াড়
২০২৩ আফ্রিকা কাপ অব নেশন্সের খেলোয়াড়
রয়্যাল ইউনিয়ন সেঁ-জিলের খেলোয়াড়
কাতার স্টার্স লিগের খেলোয়াড়
এসএফআই রাজস্থান

এসএফআই রাজস্থান হল ভারতের ছাত্র ফেডারেশনের রাজ্য কমিটি (রাজ্য শাখা)

(এসএফআই) রাজস্থান রাজ্যে কর্মরত।

তথ্যসূত্র

বহিঃসংযোগ 

 সরকারী ওয়েবসাইট 

ভারতের কমিউনিস্ট পার্টির ছাত্র শাখা
ভারতের স্বেচ্ছাসেবী সংগঠন
ভারতের কমিউনিস্ট পার্টি (মার্ক্সবাদী)
১৯৭০-এ ভারতে প্রতিষ্ঠিত
ভারতের ছাত্র সংগঠন
.কেআই

.কেআই হল কিরিবাসের জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ১৯৯৫ সালে যাত্রা শুরু করে।

তথ্যসূত্র 

কান্ট্রি কোড টপ-লেভেল ডোমেইন
হাতিরঝিল–ডেমরা এক্সপ্রেসওয়ে

হাতিরঝিল–ডেমরা এক্সপ্রেসওয়ে হলো বাংলাদেশের ঢাকা বিভাগে অবস্থিত  বিশিষ্ট একটি আঞ্চলিক মহাসড়ক।

ইতিহাস 
হাতিরঝিল থেকে ডেমরা পর্যন্ত এই সড়কটির নির্মাণকাজ শুরু হয় ২০০৩ সালে। দুই লেনের রাস্তাটি  ব্যয়ে সম্পন্ন হতে ১২ বছর সময় লেগেছে।

সম্প্রসারণ 
ঢাকা থেকে যানবাহন যাত্রাবাড়ী-কাঁচপুর মহাসড়ক ব্যবহার করে দক্ষিণাঞ্চলের চট্টগ্রাম শহরে পৌঁছায়। এই একটি রাস্তার উপর নির্ভরতা কমাতে সরকার ২০১৫ সালে হাতিরঝিল–ডেমরা সড়কটিকে একটি এক্সপ্রেসওয়েতে রূপান্তর করার পরিকল্পনা করে যার মাধ্যমে এন১ ও এন২-তে প্রবেশ করা সম্ভব হবে। প্রকল্পে বর্তমান সড়কটিকে চার লেনের মহাসড়কে রূপান্তরের পরিকল্পনা করা হয়। ২০১৮ সালে এই মহাসড়ক প্রশস্তকরণ প্রকল্পের জন্য ঠিকাদার নিয়োগের প্রক্রিয়া শুরু হয়। কিন্তু ঠিকাদার নিয়োগে আইনি জটিলতায় প্রকল্পটি আটকে যায়। প্রকল্পটি ২০২০ সালে সরকারি–বেসরকারি অংশীদারিত্বে দেওয়ার পরিকল্পনা করা হয়। পরবর্তী বছরে সরকার প্রকল্পটি চায়না কমিউনিকেশনস কনস্ট্রাকশন কোম্পানি ও চায়না রোড অ্যান্ড ব্রিজ কর্পোরেশনকে প্রদান করে। ৯ জানুয়ারি ২০২২ সালে প্রকল্প বাস্তবায়নের জন্য জাতীয় অর্থনৈতিক পরিষদের নির্বাহী কমিটির সভায় অনুমোদন করা হয়। সড়কটিকে এক্সপ্রেসওয়েতে রূপান্তরের জন্য  বরাদ্দ করা হয়েছে। প্রকল্পের তারিখ নির্ধারণ করা হয়েছে ২০২৬ সালে। পরিকল্পনা অনুযায়ী, এক্সপ্রেসওয়েটি রামপুরা খালের মধ্য দিয়ে বনশ্রীর দিকে যাবে, কিন্তু ঢাকা উত্তর সিটি কর্পোরেশন ২০২৩ সালে আপত্তি উত্থাপন করে জানিয়েছিলো যে যদি রামপুরা খালের বাঁধ ঘেঁষে এক্সপ্রেসওয়ের থাম তৈরি করা হয় তাহলে খালের স্বাভাবিক প্রবাহ ব্যাহত হবে। তবে সড়ক পরিবহন ও মহাসড়ক বিভাগ আলোচনা ও সমন্বয়ের মাধ্যমে কাজ চলবে বলে জানিয়েছে।

যাত্রাপথ 

 রামপুরা সেতু
 সি ব্লক
 আইডিয়াল
 ডি ব্লক
 ফরাজী হাসপাতাল
 মেরাদিয়া
 বনশ্রী
 ত্রিমোহনী
 আমুলিয়া বাজার
 আমুলিয়া মডেল টাউন
 মীরপাড়া
 স্টাফ কোয়ার্টার

তথ্যসূত্র 

হাতিরঝিল
ঢাকার সড়ক
বাংলাদেশের এক্সপ্রেসওয়ে
বাংলাদেশের আঞ্চলিক মহাসড়ক
.কেএম

.কেএম হল কোমোরোসের জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটির নিবন্ধন সরাসরি দ্বিতীয় স্তরে প্রযোজ্য।

তথ্যসূত্র 

কান্ট্রি কোড টপ-লেভেল ডোমেইন
রমনীলাল কিরচাঁদ গান্ধী

রমনীলাল কিরচাঁদ গান্ধী (১৮ জানুয়ারী ১৯২৯ - ৪ জুন ২০০৩) ছিলেন একজন ভারতীয় শিশু শল্য চিকিৎসক, চিকিৎসা শিক্ষাবিদ, লেখক এবং অ্যাসোসিয়েশন অফ সার্জনস অফ ইন্ডিয়ার সভাপতি।

প্রাথমিক জীবন 
রমনীলাল ১৯২৯ সালের ১৮ জানুয়ারী ভারতের গুজরাট রাজ্যের ওয়াঙ্কানেরের খানপারে একটি সাধারণ জৈন পরিবারে জন্মগ্রহণ করেন। তিনি রাজকোট থেকে বিদ্যালয়ের পড়া শেষ করেন। এরপর মুম্বাই-এর কিং এডওয়ার্ড মেমোরিয়াল হাসপাতাল এবং শেঠ গোরধনদাস সুন্দরদাস মেডিকেল কলেজ থেকে চিকিৎসা বিজ্ঞানে স্নাতক হন। এই পরীক্ষায় তিনি প্রথম স্থান অধিকার করেন। চিকিৎসক হিসাবে কাজ করার সময় তিনি একই ইনস্টিটিউট থেকে শিশু শল্য চিকিৎসায় স্নাতকোত্তর করেন।

কর্মজীবন 
রমনীলাল অ্যাসোসিয়েশন অফ সার্জন অফ ইন্ডিয়ার সভাপতি ছিলেন। তিনি ১৯৬৫ থেকে ১৯৮৯ সাল পর্যন্ত ইন্ডিয়ান জার্নাল অফ সার্জারি পত্রিকার সম্পাদকের ভূমিকাও পালন করেন। তিনি এডিনবার্গের রয়্যাল কলেজ অফ সার্জনস-এর সম্মানিত ফেলো ছিলেন। ১৯৮৩ সালে প্রকাশিত জি.ডি. আধিয়ার্স অপারেটিভ সার্জারি অ্যান্ড ইন্সট্রুমেন্টস্ বইটির তিনি সহ-লেখক।

সম্মাননা এবং পুরস্কার 
১৯৮৫ সালে ভারত সরকার রমনীলালকে চতুর্থ সর্বোচ্চ ভারতীয় অসামরিক সম্মান পদ্মশ্রী প্রদান করে।

মৃত্যু 
তিনি ২০০৩ সলের ১৪ জুন ৭৪ বছর বয়সে মারা যান।

তথ্যসূত্র 

চিকিৎসায় পদ্মশ্রী প্রাপক
১৯২৯-এ জন্ম
২০০৩-এ মৃত্যু
আলমোড়া জেলার ব্যক্তি
ভারতীয় চিকিৎসাবিজ্ঞান লেখক
.কেএন

.কেএন হল সেন্ট কিট্‌স ও নেভিসের ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি পুয়ের্তো রিকো বিশ্ববিদ্যালয়, কেন্দ্রীয় প্রশাসন দ্বারা পরিচালিত হয়।

তথ্যসূত্র 

কান্ট্রি কোড টপ-লেভেল ডোমেইন
.কেপি

.কেপি হল উত্তর কোরিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ২৪ সেপ্টেম্বর ২০০৭ এ প্রতিষ্ঠা করা হয়েছিল

তথ্যসূত্র 

কান্ট্রি কোড টপ-লেভেল ডোমেইন
অ্যাডলফ মায়ার

অ্যাডলফ এডুয়ার্ড মায়ার (৯ আগস্ট ১৮৪৩ ২৫ ডিসেম্বর ১৯৪২) একজন জার্মান কৃষিবিদ ছিলেন যিনি তামাকের মোজাইক রোগ নিয়ে কাজ করেছেন যা টোবাকো মোজাইক ভাইরাস আবিষ্কারে গুরুত্বপূর্ণ ভূমিকা পালন করেছিল।

মায়ার ১৮৪৩ সালে ওল্ডেনবার্গের একটি হাই স্কুল শিক্ষকের পরিবারে জন্মগ্রহণ করেন। তার মা ছিলেন বিখ্যাত জার্মান রসায়নবিদ  লিওপোল্ড গেমেলিনের কন্যা। ১৮৬০ থেকে ১৮৬২ সাল পর্যন্ত তিনি কার্লসরুয়ে প্রযুক্তি ইনস্টিটিউটে জীববিদ্যা, ভূতত্ত্ব এবং রসায়ন বিষয়ে অধ্যয়ন করেন। ১৮৬২ সালে তিনি হাইডেলবার্গ বিশ্ববিদ্যালয়ে ভর্তি হন, যেখানে ১৮৬৪ সালে তিনি জীববিজ্ঞানে পিএইচডিসহ সুমা কাম লড স্নাতকপ্রাপ্ত হন।

১৮৭৯ সালে, যখন মায়ার নেদারল্যান্ডসের  ওয়াগেনিংজেনে কৃষি গবেষণা কেন্দ্রের পরিচালক পদে অধিষ্ঠিত ছিলেন, তখন ওলন্দাজ কৃষকরা তাকে এমন একটি অদ্ভুত রোগ নিয়ে গবেষণা করতে বলেছিলেন যা তামাক গাছকে আক্রান্ত করে। মায়ার ১৮৮৬ সালে এই রোগের উপর একটি গবেষণাপত্র প্রকাশ করেছিলেন, যাকে তিনি "তামাকের মোজাইক রোগ" নামে নামকরণ করেন এবং সেখানে তিনি এই রোগের লক্ষণগুলো বিস্তারিত বর্ণনা করেন। তিনি দেখিয়েছিলেন যে আক্রান্ত তামাক গাছের রসকে ইনোকুলাম হিসাবে সুস্থ গাছে সংক্রমিত করানোর মাধ্যমে এই রোগটি ছড়ানো যায়। সেই সময়ে মনে করা হতো যে এই রোগটি খুব ছোট ব্যাকটেরিয়া বা বিষাক্ত পদার্থ দ্বারা ছড়িয়ে পড়ে; তবে কয়েক বছর পর টোবাকো মোজাইক ভাইরাস (টিএমভি) কে এই রোগের প্রধান কারণ হিসেবে চিহ্নিত করা হয়েছিল।

মায়ার তামাক গাছের সংক্রমিত রসে ছত্রাক বা  ব্যাকটেরিয়ার উপস্থিতি লক্ষ করার জন্য আলোক অণুবীক্ষণ যন্ত্র দিয়ে খুঁজার চেষ্টা করেছিলেন, তবুও তিনি কিছুই খুঁজে পাননি; যেহেতু ভাইরাস এতই ক্ষুদ্র যে তাদেরকে শুধুমাত্র আলোক অণুবীক্ষণ যন্ত্র দ্বারা শনাক্ত করা যায় না। মায়ার তখন এই সিদ্ধান্তে পৌঁছেন যে সংক্রামক  অনুজীবটি এক ধরনের ব্যাকটেরিয়া। একইসাথে দাবি করেন যে তিনি বেশ কয়েকবার ফিল্টার পেপার ব্যবহার করে সংক্রমিত রস থেকে "পরিশ্রুত দ্রবণ" পেতে সক্ষম হয়েছেন যা ছিল তার ভ্রান্ত ধারণা। ১৮৯২ সালে দিমিত্রি আইভানোভস্কি এবং ১৮৯৮ সালে মার্টিনাস বাইয়েরিঙ্ক চেম্বারল্যান্ড ছাঁকনি দ্বারা পরিস্রাবণ পরীক্ষা করেছিলেন, যেখানে তারা দেখিয়েছিলেন যে টোবাকো মোজাইক রোগের সংক্রামক অনুজীবকে দ্রবণ থেকে পরিশ্রুত (ছাঁকন) করা সম্ভব নয়।

মার্টিনাস বাইয়েরিঙ্ক তামাকের মোজাইক রোগ সৃষ্টিকারী অণুজীবকে একটি নন-ব্যাকটেরিয়াল প্রকৃতি হিসেবে উল্লেখ করতে "ভাইরাস" শব্দটি ব্যবহার করেছিলেন।  টোবাকো মোজাইক ভাইরাসটি ছিল প্রথম ভাইরাস যাকে ১৯৩৫ সালে প্রথম পৃথক করে কেলাসিত (স্ফটিক) করা হয়েছিল। যাইহোক, ভ্রান্ত ধারণা সত্ত্বেও, তামাকের মোজাইক রোগের উপর মায়ারের অগ্রগামী কাজ ভাইরাস আবিষ্কারের একটি গুরুত্বপূর্ণ পদক্ষেপ ছিল। এছাড়াও এটি জীববিজ্ঞানের অত্যন্ত গুরুত্বপূর্ণ শাখা ভাইরাসবিদ্যার ভিত্তি তৈরি করেছিল।

তথ্যসূত্র 

১৮৪৩-এ জন্ম
১৯৪২-এ মৃত্যু
জার্মান কৃষিবিদ
জার্মান প্রাণরসায়নবিদ
জার্মান ভাইরাসবিদ
বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড

বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড হলো আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড-এ বাংলাদেশের পক্ষে প্রতিযোগী প্রেরণের জন্য আয়োজিত একটি প্রতিযোগিতা। এটি পরিচালনা করে বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড কমিটি।

ইতিহাস 
বাংলাদেশ থেকে এই অলিম্পিয়াডে শীর্ষস্থান অর্জনের পর, ১৬তম আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াডে বাংলাদেশ দুটি রৌপ্যপদক ও একটি ব্রোঞ্জপদক অর্জন করে। রৌপ্যজয়ী দুজন হলো: ঢাকা রেসিডেন্সিয়াল মডেল কলেজের শিক্ষার্থী আদনান বিন আলমগীর এবং আদমজী ক্যান্টনমেন্ট পাবলিক স্কুলের শিক্ষার্থী রিতম সরকার অয়ন। অন্যদিকে রাজশাহী কলেজের শিক্ষার্থী মো. বায়োজিদ বোস্তামি অর্জন করে ব্রোঞ্জ পদক।

আরো দেখুন 

 আন্তর্জাতিক জ্যোতির্বিজ্ঞান অলিম্পিয়াড

তথ্যসূত্র 

জ্যোতির্বিজ্ঞানের পুরস্কার
বাংলাদেশের প্রতিযোগিতা
বাংলাদেশ রসায়ন অলিম্পিয়াড

বাংলাদেশ রসায়ন অলিম্পিয়াড হলো আন্তর্জাতিক রসায়ন অলিম্পিয়াডে প্রতিযোগী পাঠানোর জন্য একটি জাতীয় রসায়ন বিষয়ক প্রতিযোগিতা। এর মাধ্যমে দেশে রসায়ন বিষয়ক শিক্ষায় আগ্রহ বৃদ্ধি ও আন্তর্জাতিক অঙ্গনে বাংলাদেশের প্রতিনিধিত্ব করা হয়। বাংলাদেশ রসায়ন সমিতি এটির আয়োজক। এটি কেবল উচ্চ মাধ্যমিক বা একাদশ ও দ্বাদশ শ্রেণি এবং এ লেভেলের শিক্ষার্থীদের জন্য আয়োজিত হয়।

ইতিহাস 
বাংলাদেশ রসায়ন সমিতি ও বিভিন্ন বিশ্ববিদ্যালয়ের রসায়ন বিভাগের সহযোগিতায় এই প্রতিযোগিতাটি আয়োজিত হয়। ২০২৪ সাল পর্যন্ত ঢাকা বিশ্ববিদ্যালয় ও জগন্নাথ বিশ্ববিদ্যালয়ের রসায়ন বিভাগ প্রতিযোগী নির্বাচন ও প্রশিক্ষণ দিয়েছে। ২০২৫ সালে চট্টগ্রাম বিশ্ববিদ্যালয়ের  রসায়ন বিভাগের সহযোগিতায় প্রতিযোগিতাটির ১৪তম আসর আয়োজিত হতে যাচ্ছে।

সাফল্য 

২০২২ সালে প্রথমবার ব্রোঞ্জপদক অর্জন করে বাংলাদেশ দল। ২০২৩ সালে, ৫৫তম আন্তর্জাতিক রসায়ন অলিম্পিয়াডে বাংলাদেশ থেকে বীরশ্রেষ্ঠ নূর মোহাম্মদ পাবলিক কলেজের শিক্ষার্থী অভিষেক মজুমদার ব্রোঞ্জ পদক লাভ করে।

আরো দেখুন 

 বাংলাদেশ গণিত অলিম্পিয়াড
 বাংলাদেশ পদার্থবিজ্ঞান অলিম্পিয়াড
 বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড

তথ্যসূত্র 

বাংলাদেশের প্রতিযোগিতা
২০২২-এ বাংলাদেশে প্রতিষ্ঠিত
বাংলাদেশে বিজ্ঞান ও প্রযুক্তি
বহরপুর উচ্চ বিদ্যালয়

বহরপুর উচ্চ বিদ্যালয় একটি মাধ্যমিক বিদ্যালয় যা বহরপুর, বালিয়াকান্দি, রাজবাড়ী, বাংলাদেশে অবস্থিত।  এটি ১৯৩৩ সালে প্রতিষ্ঠিত হয়েছিল।  এর ইনস্টিটিউট কোড (ইআইআইএন) হল ১১৩২৬৩। প্রতিষ্ঠানটির এমপিও নম্বর ৩৩০১০৯১৩০১। এই বিদ্যালয়টি ম্যানেজিং কমিটি দ্বারা স্বাধীনভাবে পরিচালিত হয়।

তথ্যসূত্র 

রাজবাড়ী জেলার বিদ্যালয়
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিশ্বমানব

বিশ্বমানব () হল সার্বজনীন মানুষের হিন্দু দার্শনিক ধারণাকে বোঝায়। এটি রবীন্দ্রনাথ ঠাকুরের মতো উল্লেখযোগ্য দার্শনিকদের কর্তৃক আলোচনা করা হয়েছে।

তথ্যসূত্র

হিন্দু দর্শন
হিন্দু দার্শনিক ধারণা
সংস্কৃত শব্দ ও বাক্যাংশ
শরণাগতি

শরণাগতি ( ) বা প্রপত্তি () হলো বৈষ্ণবধর্মের ঐতিহ্যে ঈশ্বরের (নারায়ণ-কৃষ্ণ) কাছে সম্পূর্ণ আত্মসমর্পণের প্রক্রিয়া। রামানুজ ও চৈতন্য মহাপ্রভু দ্বারা প্রতিষ্ঠিত গৌড়ীয় সম্প্রদায়, শ্রীসম্প্রদায়ের মধ্যে ভক্তি ঐতিহ্যে বিষ্ণুর প্রতি ভক্তির ভিত্তি শরণাগতির প্রক্রিয়াটি গঠন করে। রামানুজ বিষ্ণু ও তাঁর সহধর্মিণী লক্ষ্মীর কাছে আত্মসমর্পণকে জীবনের সর্বোচ্চ লক্ষ্য বলে মনে করেন, অন্যদিকে চৈতন্য কৃষ্ণ ও তাঁর হ্লাদিনী শক্তি রাধাকে সর্বোত্তম হিসেবে আত্মসমর্পণের ওপর জোর দেন।

সাহিত্য
শ্রী বৈষ্ণব গ্রন্থগুলি তাদের শরণাগতির অনুশীলনের স্বীকৃতি প্রদান করে। যমুনাচার্য নিন্মলিখিত পদ্ধতিটিকে পরিত্রাণ খোঁজার প্রচলিত অনুশীলনের বিকল্প হিসেবে তুলে ধরেছেন:

এই শ্লোকে বেদান্ত দেশিক এর ভাষ্য তার দৃষ্টিভঙ্গি প্রদান করে:

সংস্কার
শরণাগতির আনুষ্ঠানিক আচার হল বৈদিক ও পুরাণ শাস্ত্রীয় এবং ঐতিহ্য সমর্থিত আচার যাকে পঞ্চসংস্কার বা "পাঁচটি ছাপ" বলা হয় এবং অন্য নাম হল সমশ্রায়ণম। ব্যক্তি নিম্নলিখিতগুলি পায়:
 নাম সংস্কার - দীক্ষার 'আধ্যাত্মিক' নাম যেমন  বিষ্ণুর নাম, বা তাঁর ভক্তদের একজন (যেমন রামানুজ), দাস শব্দের সাথে প্রত্যয়িত (অর্থ "সেবক" বা এর সেবক)। এর উদাহরণ হতে পারে বিষ্ণু দাস, বা রামানুজ দাস।
 পুন্ড্র সংস্কার - কপালে তিরুমান বা ঊর্ধপুণ্ড্রের প্রয়োগ এবং শরীরের নির্দিষ্ট অংশে ১২টি চিহ্ন, যা নির্দেশ করে যে ব্যক্তিটি বিষ্ণুর অন্তর্গত, এবং তাদের দেহ, মন ও আত্মা হল লক্ষ্মীর মন্দির- নারায়ণ।
 থপ সংস্কার - গুরুর দ্বারা শঙ্খ (পাঞ্চজন্য) এবং বিষ্ণুর চক্র (সুদর্শন) কাঁধে বিশেষ ছাপ দেত্তয়া।
 যজ্ঞ সংস্কার - গুরুর কাছ থেকে লক্ষ্মী-নারায়ণের অর্চনা বা পূজা, বা আচার উপাসনা করা শেখা।
 মন্ত্র সংস্কার - গুরুর কাছ থেকে বিষ্ণুকে উৎসর্গ করা তিনটি বিশেষ মন্ত্র শেখা।

নীতিমালা

শ্রী বৈষ্ণববাদ
শ্রী বৈষ্ণব ঐতিহ্যে, শরণাগতি ছয়টি নীতিতে বিভক্ত:
 ঈশ্বরের ভক্তির জন্য অনুকূল জিনিসগুলি গ্রহণ করা (অনুকুলস্য সংকল্প)
 ঈশ্বরের কাছে আত্মসমর্পণ করতে বিরুদ্ধ যে সমস্ত জিনিস প্রত্যাখ্যান করা হয় (প্রতিকুলস্য বর্জনম্)
 ঈশ্বরকে সকল পরিস্থিতিতে একজনের রক্ষাকর্তা হিসাবে বিবেচনা করা
 ঈশ্বরকে একজনের রক্ষণাবেক্ষণকারী হিসাবে গ্রহণ করা (গোপ্তর্তে বরণম্)
 ঈশ্বরের সেবায় সর্বস্ব সমর্পণ (আত্ম-নিক্ষিপ্ত)
 নম্র মনোভাব গড়ে তোলা (কর্পণ্য)

গৌড়ীয় বৈষ্ণববাদ
গৌড়ীয় ঐতিহ্যে, শরণাগতি দশটি নীতিতে বিভক্ত:
 দৈন্য (বিনয়)
 আত্ম নিবেদন
 গোপতিত্বে বরণ
 অবস্য রাক্ষসিবে কৃষ্ণ বিশ্ব পালন- ভক্তিমূলক সেবার জন্য ক্ষতিকর কার্যকলাপ প্রত্যাখ্যান
 ভক্তি অনুকুল মাত্র করিয়ের স্বীকার
 ভক্তি প্রতিকুল ভব বর্জানঙ্গীকার
 ভজন লালস
 সিদ্ধি লালস
 বিজ্ঞপ্তি
 শ্রী নাম মাহাত্ম্য

পাঁচটি অঙ্গ
বিশিষ্টাদ্বৈত দর্শনে, শরণাগতি ৫টি উপাদান বহন করে: এই পাঁচটিকে অঙ্গ বলা হয় এবং এগুলোর অনুগামীরা অঙ্গি নামে পরিচিত।
 নিজের অসহায়ত্বের স্বীকৃতি
 পুনরায় ভুল না করার সংকল্প
 নিয়ম মেনে চলার অঙ্গীকার
 অটল বিশ্বাসের অধিকারী যে ঈশ্বরই একমাত্র আশ্রয়
 রক্ষাকর্তা হিসাবে ঈশ্বরের সন্ধান করা

তথ্যসূত্র

উৎস
 The Hindu newspaper dated january 08-Sunday-2017 (article: Tiruppavai leads us to Sri Vaikuntha) Special Issue - Vaikunta Ekadasi
 Sri Vaishnavism: an Elementary treatise for beginners, published Sri Thillasthanam Swamy Kainkarya Sabha, Bangalore India & the Sri Vishishtadvaita Research Centre, Madras India

বৈষ্ণব সম্প্রদায়
ভক্তি আন্দোলন
গোলাম সাদিক খান

উস্তাদ গোলাম সাদিক খান (২২ আগস্ট ১৯৩৯ - ১৫ মে ২০১৬) ছিলেন  রামপুর-সহসওয়ান ঘরানার হিন্দুস্তানি শাস্ত্রীয় সংগীতের কণ্ঠশিল্পী।

সাঙ্গীতিক জীবন 
গোলাম সাদিক খান নয় বৎসর বয়সে ভারতীয় সঙ্গীতের সারঙ্গী বাদক পিতা উস্তাদ গোলাম জাফর খানের কাছে সঙ্গীতে দীক্ষিত হন। পরবর্তীতে, তিনি শিল্পকলায় পদ্মভূষণ পুরস্কার বিজয়ী  উস্তাদ মুস্তাক হুসেইন খানের কাছে  রামপুর-সহসওয়ান ঘরানার শাস্ত্রীয় সঙ্গীতে তালিম নেন।  

তিনি ঠুমরি, দাদরা, ভজনসহ  খেয়াল গায়কিতে পারদর্শিতা অর্জন করেন।  যুক্তরাজ্য, অস্ট্রেলিয়া, সৌদি আরব, ওমান, মরিশাস, সিঙ্গাপুর, হংকং, ইন্দোনেশিয়া, থাইল্যান্ড, চীন, আফগানিস্তান-সহ দেশ-বিদেশের নানা স্থানে সঙ্গীত পরিবেশন করেছেন। তিনি অল ইন্ডিয়া রেডিও এবং দূরদর্শনের  শীর্ষস্থানীয় শিল্পী ছিলেন।

সঙ্গীত জীবনে বহু ছাত্রদের তিনি প্রশিক্ষণ দিয়েছেন। বলিউডের নেপথ্য সঙ্গীতশিল্পী  জসপিন্দর নরুলা, তার পুত্র, খেয়াল ও গজল শিল্পী উস্তাদ গুলাম আব্বাস খান  তাদের অন্যতম। এছাড়াও তার পৌত্র গোলাম হাসান খানও তার প্রশিক্ষণে  হিন্দুস্তানি শাস্ত্রীয় সংগীতের একজন কণ্ঠশিল্পী হন।  গোলাম সাদিক খান দিল্লি বিশ্ববিদ্যালয়ের সঙ্গীত অনুষদে বরিষ্ঠ প্রভাষক হিসাবে অধ্যাপনা করেছেন। প্রসঙ্গত,  গোলাম সাদিক খান ছিলেন মুস্তাক হুসেইন খানের জামাতা।

২০০৫ খ্রিস্টাব্দে শাস্ত্রীয় সঙ্গীতে অবদানের জন্য   গোলাম সাদিক খান দেশের চতুর্থ সর্বোচ্চ বেসামরিক পুরস্কার পদ্মশ্রী পান।

মৃত্যু 
উস্তাদ গোলাম সাদিক খান ২০১৬ খ্রিস্টাব্দের ১৫ (রবিবার) ৭৬ বৎসর বয়সে নিউ দিল্লিতে প্রয়াত হন।

তথ্যসূত্র 

দিল্লি বিশ্ববিদ্যালয়ের শিক্ষক
শিল্পকলায় পদ্মশ্রী প্রাপক
হিন্দুস্তানি সঙ্গীতশিল্পী
২০১৬-এ মৃত্যু
১৯৩৯-এ জন্ম
ইনায়েত হোসেন খান

উস্তাদ ইনায়েত হুসেন খান (১৮৪৯-১৯১৯) ছিলেন একজন  ভারতীয় শাস্ত্রীয় সঙ্গীতের কণ্ঠশিল্পী এবং  রামপুর-সহসওয়ান ঘরানার প্রতিষ্ঠাতা। এই ঘরানা পরবর্তিতে তার কন্যা ও জামাতাদের মাধ্যমে বিকাশ লাভ করে।

প্রারম্ভিক জীবন 
ইনায়েত হুসেন খানের পিতা মেহবুব খান রামপুর রাজ দরবারের একজন সঙ্গীতশিল্পী ছিলেন। সঙ্গীতের প্রতি পুত্রের আগ্রহ দেখে তিনি নিজে প্রথমে প্রাথমিক সঙ্গীতের শিক্ষা দেন এবং  পরে রাজ দরবারের সুরশৃঙ্গার বাদক, তানসেনের বংশধর হিসাবে কথিত উস্তাদ বাহাদুর হুসেনের তত্ত্বাবধানে রাখেন। তিনি ইনায়েতকে তার সৃষ্ট বিরল রাগে ঐতিহ্যবাহী খেয়াল ও উৎকৃষ্ট তারানা শিক্ষা দেন এবং তিনি নিজের প্রতিভায় ভারতীয় শাস্ত্রীয় সঙ্গীতের সেরা হিসাবে গণ্য হন। তিনি নিজে সৃষ্টি করেন-  'ইনায়েত পিয়া' ও 'ইনায়েত মিয়া' ,যেমন- ছায়ানট রাগে 'ঝানানা ঝানানা' বা গৌড় মোল্লার রাগে 'পাপি দাদুরবা বুলাইয়ে' বা মারু বিহাগ রাগে 'তরপত রৈনা দেনা' ।

কর্মজীবন 
পরে ইনায়েত হুসেন খান রামপুর হতে গোয়ালিয় যান। সেখানে গোয়ালিয়র ঘরানার হাদ্দু খানের কন্যার সঙ্গে বিবাহ বন্ধনে আবদ্ধ হন। তার নিজস্ব গায়কি শৈলীর সঙ্গে গোয়ালিয়র ঘরানার প্রভাবের সমন্বয়ে  রামপুর-সহসওয়ান ঘরানা প্রতিষ্ঠিত হয়। সেকারণে এটিকে কখনও কখনও গোয়ালিয়র ঘরানার একটি শাখা হিসাবে গণ্য করা হয়

আরও দেখুন 
 রামপুর-সহসওয়ান ঘরানা

তথ্যসূত্র 

উত্তরপ্রদেশের সঙ্গীতশিল্পী
হিন্দুস্তানি সঙ্গীতশিল্পী
১৯১৯-এ মৃত্যু
১৮৪৯-এ জন্ম
মৎস্য ৬০০০

মৎস্য ৬০০০, (সংস্কৃত: मत्स्य) একটি ভারতের ক্রু-যুক্ত "গভীর-নিমজ্জন যান" যা গভীর সমুদ্র মিশনের অধীনে বিরল খনিজগুলির অনুসন্ধানের জন্য গভীর-সমুদ্রে যাওয়ার জন্য ব্যবহার করা হবে। বর্তমানে এটির উন্নয়ন কাজ চলছে, এই সমুদ্রযানে ৮০ মি.মি. পুরুত্বের একটি টাইটানিয়াম অ্যালয় গোলক এবং ২.১ মি. ব্যাস থাকবে যা ৬০০ বারের চাপ সহ্য করতে পারে।

ইতিহাস
৩১ আগস্ট ২০১৯-এ, গভীর সমুদ্রের খনির বিষয়ে একটি প্রশ্নের উত্তর দেওয়ার সময়, NIOT (ন্যাশনাল ইনস্টিটিউট অফ ওশান টেকনোলজি) এর তৎকালীন পরিচালক ড. এম.এ. আত্মানন্দ, যিনি উপকূলীয় গবেষণা জাহাজ সাগর অন্বেশিকা, উদ্বোধন করতে টিটাগড় ওয়াগনের সুবিধার্থে ছিলেন, বলেছিলেন যে ISRO(ভারতীয় মহাকাশ গবেষণা সংস্থা)-এর গগনযান মিশনের সাথে সামঞ্জস্য রেখে, NIOT গভীর জলের নীচে গবেষণা চালানোর জন্য সমুদ্রের প্রায় ৬,০০০ মিটার গভীরতায় তিন ব্যক্তি সহ একটি ডুবো যানবাহন পাঠানোর একটি প্রকল্পের প্রস্তাব করছিল। তিনি আরও যোগ করেছেন যে "সমুদ্রযান" মিশনের সাফল্য ভারতকে মহাসাগর থেকে খনিজ অনুসন্ধানে উন্নত দেশগুলির কাতারে নিয়ে আসবে।

প্রকল্পটি অক্টোবর ২০১৯ সালে অর্থ মন্ত্রণালয় থেকে চূড়ান্ত অনুমোদন পাওয়ার কথা ছিল, কিন্তু চূড়ান্ত অনুমোদন বিলম্বিত হয়েছিল এবং ১৬ জুন ২০২১-এ দেওয়া হয়েছিল।

উন্নয়ন
২৭ অক্টোবর ২০২১-এ, NIOT(ন্যাশনাল ইন্সটিটিউট অফ ওশান টেকনোলজি) বঙ্গোপসাগরে ORV সাগর নিধি ব্যবহার করে হালকা ইস্পাত দিয়ে নির্মিত 'কর্মী গোলক'-এর একটি অপরিবর্তিত ট্রায়াল পরিচালনা করে। ট্রায়ালের জন্য, কর্মীদের গোলক চেন্নাই উপকূলে ৬০০ মিটার গভীরে নামানো হয়েছিল। সফল পরীক্ষা এবং শংসাপত্র প্রাপ্তির পর, কেন্দ্রীয় প্রতিমন্ত্রী (স্বাধীন দায়িত্ব) বিজ্ঞান ও প্রযুক্তি মন্ত্রী জিতেন্দ্র সিং আনুষ্ঠানিকভাবে ২৯ অক্টোবর ২০২১-এ প্রকল্পটি চালু করেন। পুরো প্রকল্পটি পাঁচ বছরের জন্য ₹৪,০৭৭ কোটি ($৫৫০ মিলিয়ন মার্কিন ডলার) বরাদ্দ করা হয়েছিল।

তথ্যসূত্র

আরও দেখুন 

 Ictineu 3
 Deepsea Challenger
 Nautile

ভারতের গবেষণা সাবমেরিন
হিন্দু জাগরণ মঞ্চ

হিন্দু জাগরণ মঞ্চ (এইচজেএম নামেও ডাকা হয়)  হল রাষ্ট্রীয় স্বয়ংসেবক সংঘ (আরএসএস) এর সাথে যুক্ত একটি ভারতীয় হিন্দু কর্মী গোষ্ঠী। এটি ধর্মীয় ধর্মান্তরের বিরুদ্ধে সক্রিয়তার উপর দৃষ্টি নিবদ্ধ করে এবং মুসলিম ও খ্রিস্টানদের হিন্দু ধর্মে পুনরুদ্ধারের জন্য কাজ করে। এটি ১৯৮২ সালে বিনয় কাটিয়ার দ্বারা প্রতিষ্ঠিত হয়েছিল বলে জানা যায়। এটি প্রথম ১৯৯৮ সালে গুজরাটের ডাঙ্গ জেলার উপজাতীয় এলাকায় সক্রিয়তা এবং ধর্মীয় সহিংসতার জন্য জনসাধারণের নজরে আসে। এটি এবং অন্যান্য অনুরূপ সহযোগী হিন্দু জাগরণ সমিতি, হিন্দু জাগরণ সমাজ এবং ধর্ম জাগরণ সমিতি ২০১৪-২০১৫ সালে আক্রমণাত্মক ঘর ওয়াপসি (হিন্দু ধর্মে পুনরুদ্ধার) কর্মসূচিতে জড়িত ছিল।

আরো দেখুন 

 ঘর ওয়াপসি
 আগ্রা ধর্মান্তর ২০১৪

তথ্যসূত্র 

১৯৮২-এ ভারতে প্রতিষ্ঠিত
১৯৮২-এ প্রতিষ্ঠিত ধর্মীয় সংগঠন
ভারতে উগ্র ডানপন্থী রাজনীতি
ভারতের স্বেচ্ছাসেবী সংগঠন
হিন্দু সংগঠন
সঙ্ঘ পরিবার
বিশ্ব হিন্দু পরিষদ
হিন্দুত্ববাদী আন্দোলনের মাধ্যমে গণহত্যার প্ররোচনা
হিন্দু রাষ্ট্র সেনা

হিন্দু রাষ্ট্র সেনা হল একটি ভারতীয় হিন্দু সংগঠন। এর বিবৃত উদ্দেশ্য হিন্দু রাষ্ট্র প্রতিষ্ঠার জন্য প্রচার করা। ধনঞ্জয় দেশাই হিন্দু রাষ্ট্র সেনার (এইচআরএস) প্রধান।

ঘটনা 
পুণে শহরের ২৮ বছর বয়সী আইটি পেশাদার খুনের ঘটনায় হিন্দু রাষ্ট্র সেনার নাম আসার পর এর প্রধান ধনঞ্জয় দেশাই এবং অন্যদের গ্রেফতার করা হয়। আদালতে শুনানি শেষে তিনি ২০১৯ সালে জামিনে মুক্তি পান। ২০২৩ সালে সকল অভিযুক্তকে শেষ পর্যন্ত আদালত বেকসুর খালাস দেয়। দেশাই অভিযোগ করেছেন যে সরকার তার বিরুদ্ধে রাজনৈতিক প্রতিহিংসার কারণে তাকে মিথ্যাভাবে গ্রেপ্তার করেছে।

তথ্যসূত্র 

ভারতে মুসলিম বিরোধী সহিংসতা
মুসলিম নিপীড়ন
বিশ্ব হিন্দু পরিষদ
ভারতে উগ্র ডানপন্থী রাজনীতি
হিন্দুধর্ম এবং রাজনীতি
সঙ্ঘ পরিবার
হিন্দুত্ব
হিন্দুত্ববাদী আন্দোলনের মাধ্যমে গণহত্যার প্ররোচনা
ক্রান্তিকারি মনুবাদী মোর্চা

ক্রান্তিকারি মনুবাদী মোর্চা (কেএমএম) হল ভারতের একটি হিন্দু অতি-রক্ষণশীল রাজনৈতিক সংগঠন যা ২০০০ সালে গঠিত হয়।

২০০২ সালে উত্তরপ্রদেশ রাজ্য বিধানসভা নির্বাচনে কেএমএম অস্ট্রেলিয়ান খ্রিস্টান ধর্মপ্রচারক গ্রাহাম স্টেইনস হত্যার অভিযুক্ত দারা সিংকে মুজাফফরনগর এবং গাজিয়াবাদ নির্বাচনী এলাকা থেকে মনোনীত করেছিল। কেএমএমও প্রকাশ্যে সিং-এর পদক্ষেপকে রক্ষা করেছে। মনোনয়ন খ্রিস্টান সম্প্রদায় থেকে প্রতিবাদের জন্ম দেয় এবং অল ইন্ডিয়া খ্রিস্টান কাউন্সিল দাবি করে যে কেএমএম নিষিদ্ধ করা উচিত। পরে মনোনয়ন প্রত্যাহার করা হয়।

২০১২ সালে উৎকল খ্রিস্টান কাউন্সিল এবং অ্যাপোস্টলিক চার্চেস অ্যালায়েন্সের সাথে ক্রান্তিকারি মনুবাদী মোর্চা ২০০৯ সালের দিল্লি হাইকোর্টের সমকামী কাজকে অপরাধমূলক করার আদেশকে চ্যালেঞ্জ করার জন্য সুপ্রিমকোর্টের দ্বারস্থ হয়েছিল।

তথ্যসূত্র

আরো দেখুন 

 ভারতের রাজনৈতিক দলের তালিকা
ভারতের রাজনৈতিক দল
হিন্দু জাতীয়তাবাদ
ভারতে উগ্র ডানপন্থী রাজনীতি